SÚŤAŽNÉ PODKLADY

„**Technologická výrobná linka na krájanie paradajok a uhoriek**“

zákazka na výber dodávateľa realizovaná v súlade s Usmernením Pôdohospodárskej platobnej agentúry č. 8/2017 k obstarávaniu tovarov, stavebných prác a služieb financovaných z PRV SR 2014 - 2020 v znení aktualizácie č. 5   
(ďalej len „Usmernenie“)

V Seredi, november 2023

***UPOZORNENIE:***

*Ak je v texte týchto súťažných podkladov použitá obdobná alebo rovnaká terminológia ako terminológia uvádzaná v zákone č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“), nie je interpretovaná v kontexte príslušných ustanovení ZVO.*

**OBSAH**

[Časť A. 3](#_Toc127373117)

[POKYNY PRE ZÁUJEMCOV, UCHÁDZAČOV 3](#_Toc127373118)

[1. Identifikácia žiadateľa/prijímateľa/obstarávateľa 3](#_Toc127373119)

[2. Identifikácia obstarávania 3](#_Toc127373120)

[3. Predpokladaná hodnota zákazky 3](#_Toc127373121)

[4. Variantné riešenie 3](#_Toc127373122)

[5. Miesto a lehota dodania predmetu zákazky 3](#_Toc127373123)

[6. Zmluvný vzťah 3](#_Toc127373124)

[7. Komunikácia medzi obstarávateľom a uchádzačmi alebo záujemcami 4](#_Toc127373125)

[8. Vysvetlenie zadávacej dokumentácie 4](#_Toc127373126)

[9. Obhliadka miesta dodania predmetu zákazky 5](#_Toc127373127)

[10. Jazyk ponuky 5](#_Toc127373128)

[11. Mena a ceny uvádzané v ponuke 5](#_Toc127373129)

[12. Obsah ponuky 5](#_Toc127373130)

[13. Vyhotovenie a predloženie ponuky 6](#_Toc127373131)

[14. Lehota na predkladanie ponúk 6](#_Toc127373132)

[15. Otváranie ponúk 7](#_Toc127373133)

[16. Vyhodnocovanie ponúk 7](#_Toc127373134)

[17. Zrušenie zadávania zákazky 8](#_Toc127373135)

[18. Informácia o výsledku vyhodnotenia ponúk 8](#_Toc127373136)

[19. Uzavretie zmluvy 8](#_Toc127373137)

[Časť B. 10](#_Toc127373138)

[PODMIENKY ÚČASTI 10](#_Toc127373139)

[1. Osobné postavenie 10](#_Toc127373140)

[2. Finančné a ekonomické postavenie 11](#_Toc127373141)

[3. Technická spôsobilosť 11](#_Toc127373142)

[4. Všeobecne k preukazovaniu podmienok účasti 11](#_Toc127373143)

[Časť C. 12](#_Toc127373144)

[KRITÉRIÁ NA VYHODNOTENIE PONÚK 12](#_Toc127373145)

## Časť A.

## POKYNY PRE ZÁUJEMCOV, UCHÁDZAČOV

### 1. Identifikácia žiadateľa/prijímateľa/obstarávateľa

Názov organizácie: Slovatys, spol. s r.o.

Sídlo organizácie: Paulínska 24, 917 01 Trnava

IČO: 36 239 861

Kontaktná osoba: Ing. Matúš Bobek, na základe splnomocnenia

email: [bobek@slovatys.sk](mailto:bobek@slovatys.sk)

### 2. Identifikácia obstarávania

2.1 Názov predmetu zákazky: „**Technologická výrobná linka na krájanie paradajok a uhoriek**“.

* 1. Predmetom zákazky je dodanie Technologickej výrobnej linky na krájanie paradajok a uhoriek ako výrobného celku, ktorý pozostáva z umývačky s vážiacim strojom, rezačky 1200 kg/hod. s príslušenstvom, rezačky 3600kg/hod. s príslušenstvom, vážiacej a nakladacej stanice s dopravníkom a dávkovačom, baličky so stopovým dávkovaním a zoraďovaním výrobkov, detektora kovov, kontrolnej váhy, dopravníka, baliaceho zásobníkového stola, nádoby na odpad, vozíkov na prepravky a ďalšieho príslušenstva. Podrobnejšia technická špecifikácia predmetnej technologickej výrobnej linky je uvedená v prílohe č. 1 týchto súťažných podkladov. Súčasťou predmetu zákazky je doprava na miesto dodania (Niklová 55, Sereď), osadenie a zapojenie logického celku, vykonanie testu funkčnosti, zaškolenie personálu a vykonávanie záručného servisu po dobu 24 mesiacov odo dňa dodania predmetu zákazky.
  2. **Rozdelenie predmetu zákazky**: Zákazka nie je rozdelená na časti, nakoľko ide o jeden samostatný a nezávislý výrobný celok logicky nadväzujúcich technologických zariadení. Podrobné vymedzenie predmetu zákazky je uvedené v prílohe č. 1 týchto súťažných podkladov.
  3. Odôvodnenie rozdelenia zákazky na časti: neuplatňuje sa
  4. Elektronická aukcia sa neuskutční.
  5. Zákazka je **zadávaná elektronicky**, prostredníctvom informačného systému Josephine, prevádzkovaného na elektronickej adrese https://josephine.proebiz.com/ **s oslovením potenciálnych dodávateľov**.

### 3. Predpokladaná hodnota zákazky

1. Celková predpokladaná hodnota zákazky:  **433 198,67 EUR bez DPH**

### Variantné riešenie

* 1. Neumožňuje sa predložiť variantné riešenie.

### 5. Miesto a lehota dodania predmetu zákazky

1. Miesto dodania tovaru: Niklová 55, 92601 Sereď
2. Lehota dodania: maximálna lehota dodania je najneskôr do 6 (slovom: šiestich) mesiacov odo dňa nasledujúceho po dni, v ktorom nadobudne kúpna zmluva účinnosť, najneskôr však do 31.10.2024, podľa toho, čo nastane skôr.

### 6. Zmluvný vzťah

1. Výsledkom zadávania zákazky je uzavretie kúpnej zmluvy.
2. Podrobné vymedzenie zmluvných podmienok je uvedené v prílohe č. 2 týchto súťažných podkladov. Predloženie ponuky znamená, že uchádzač sa so znením kúpnej zmluvy a s podmienkami v nej uvedenými oboznámil a berie na vedomie, že v prípade, ak jeho ponuka bude vyhodnotená ako úspešná, uzatvorená kúpna zmluva musí byť totožná s tou, ktorej znenie je uvedené v prílohe č. 2 týchto súťažných podkladov.

### 7. Komunikácia medzi obstarávateľom a uchádzačmi alebo záujemcami

1. Komunikácia medzi obstarávateľom a záujemcom/uchádzačom sa uskutočňuje v slovenskom alebo českom jazyku výhradne prostredníctvom informačného systému Josephine, prevádzkovaného na elektronickej adrese:

https://josephine.proebiz.com/.

Tento spôsob komunikácie sa týka akejkoľvek komunikácie a podaní medzi obstarávateľom a záujemcami/uchádzačmi počas celého procesu zadávania zákazky okrem prípadov uvedených v usmernení.

1. Záujemca má možnosť registrovať sa do systému Josephine na stránke https://josephine.proebiz.com/ pomocou hesla alebo pomocou občianskeho preukazu s elektronickým čipom a bezpečnostným osobnostným kódom (eID).
2. Manuál registrácie Vás rýchlo a jednoducho prevedie procesom registrácie v systéme Josephine:

https://store.proebiz.com/docs/josephine/sk/Manual\_registracie\_SK.pdf.

Pre lepší prehľad tu nájdete tiež opis základných obrazoviek systému.

1. Na používanie systému Josephine je nutné spĺňať nasledovné technické požiadavky: <https://store.proebiz.com/docs/josephine/sk/Technicke_poziadavky_sw_JOSEPHINE.pdf>
2. Pravidlá pre doručovanie – zásielka sa považuje za doručenú, ak jej adresát bude mať objektívnu možnosť oboznámiť sa s jej obsahom, tzn. akonáhle sa dostane zásielka do sféry jeho dispozície.
3. Záujemcovi, resp. uchádzačovi bude na ním určený kontaktný e-mail (zadaný pri registrácii do systému Josephine) bezodkladne odoslaná informácia o tom, že k predmetnej zákazke existuje nová zásielka/správa.

### 8. Vysvetlenie zadávacej dokumentácie

1. V prípade potreby vysvetliť údaje uvedené vo výzve na predkladanie ponúk, v súťažných podkladoch alebo v inej sprievodnej dokumentácii, môže ktorýkoľvek zo záujemcov požiadať o ich vysvetlenie výlučne prostredníctvom systému Josephine na elektronickej adrese: <https://josephine.proebiz.com/>
2. Vysvetlenie informácií uvedených vo výzve na predkladanie ponúk, v súťažných podkladoch alebo v inej sprievodnej dokumentácii obstarávateľ bezodkladne, najneskôr do 2 pracovných dní, oznámi všetkým známym záujemcom a v prípade, že na základe vysvetľovania dôjde k podstatnej zmene v dokumentoch potrebných na vypracovanie ponuky alebo na preukázanie splnenia podmienok účasti, primerane predĺži lehotu na predloženie ponuky.
3. Informáciu o predĺžení lehoty na predkladaní ponúk zverejní obstarávateľ prostredníctvom systému Josephine na elektronickej adrese: <https://josephine.proebiz.com/>.

### 9. Obhliadka miesta dodania predmetu zákazky

1. Obhliadka sa v prípade tejto zákazky nevyžaduje.

### 10. Jazyk ponuky

1. Ponuka a ďalšie doklady a dokumenty sa predkladajú v štátnom jazyku používanom na území Slovenskej republiky, t. j. v slovenskom jazyku.
2. Ak je doklad alebo dokument vyhotovený v cudzom jazyku, predkladá sa spolu s jeho úradným prekladom do štátneho jazyka; to neplatí pre ponuky, doklady a dokumenty vyhotovené v českom jazyku. Ak sa zistí rozdiel v ich obsahu, rozhodujúci je úradný preklad do štátneho jazyka

### 11. Mena a ceny uvádzané v ponuke

* 1. Uchádzačom navrhovaná cena v ponuke musí byť vyjadrená v mene euro.
  2. Navrhovaná cena musí zahŕňať všetky náklady, ktoré súvisia, resp. vzniknú v súvislosti s plnením predmetu zákazky a taktiež aj primeraný zisk uchádzača.
  3. Ak uchádzač nie je platiteľom DPH, uvedie navrhovanú celkovú cenu (v stĺpci „s DPH“).

### 12. Obsah ponuky

1. Cenová ponuka musí byť písomná a nesmie byť staršia ako 3 mesiace od vyhlásenia výzvy na predkladanie ponúk. Doklady predložené uchádzačom môžu byť predložené ako kópie dokladov v elektronickej podobe (odporúčaný formát PDF). Ponuka predložená uchádzačom musí obsahovať nasledovné doklady, dokumenty a informácie:

12.1.1 uchádzačom ocenený, kompletne vyplnený Návrh na plnenie kritérií podľa prílohy č. 3 týchto súťažných podkladov

12.1.2 informáciu, či na plnenie predmetu zákazky využije subdodávateľov podľa prílohy č. 7 týchto súťažných podkladov.

### 13. Vyhotovenie a predloženie ponuky

* 1. Uchádzač predloží ponuku elektronicky prostredníctvom informačného systému Josephine na elektronickej adrese:

<https://josephine.proebiz.com/sk/tender/50026/summary> v lehote na predkladanie ponúk. V prípade, ak uchádzač predloží ponuku v papierovej podobe, nebude táto ponuka otvorená a zaradená do hodnotenia.

* 1. Predkladanie ponúk je umožnené aj neautentifikovaným uchádzačom. Postup pre registráciu uchádzača je uvedený v rámci dokumentu:

<https://store.proebiz.com/docs/josephine/sk/Manual_registracie_SK.pdf>.

* 1. Uchádzač si po prihlásení do systému Josephine v prehľade - zozname obstarávaní vyberie predmetné obstarávanie a vloží svoju ponuku do určeného formulára na príjem ponúk, ktorý nájde v záložke „Ponuky a žiadosti“.
  2. Uchádzač môže predložiť iba jednu ponuku. Ak uchádzač v lehote na predkladanie ponúk predloží viac ponúk, obstarávateľ prihliada len na ponuku, ktorá bola predložená ako posledná a na ostatné ponuky hľadí ako na ponuky, ktoré boli predložené po lehote na predkladanie ponúk.
  3. Uchádzač môže predloženú ponuku dodatočne doplniť, zmeniť alebo vziať späť do uplynutia lehoty na predkladanie ponúk. Doplnenú, zmenenú alebo inak upravenú ponuku je potrebné doručiť spôsobom opísaným v týchto súťažných podkladoch v lehote na predkladanie ponúk. Uchádzač pri odvolaní ponuky postupuje obdobne ako pri vložení prvotnej ponuky (kliknutím na tlačidlo „Stiahnuť ponuku“ a predložením novej ponuky).

### 14. Lehota na predkladanie ponúk

1. Ponuka sa predkladá v elektronickej podobe, prostredníctvom IS Josephine, v lehote na predkladanie ponúk, ktorá je uvedená vo Výzve na predkladanie ponúk.

### 15. Otváranie ponúk

1. Otváranie ponúk sa uskutoční po uplynutí lehoty na predkladanie ponúk.
2. Otváranie ponúk sa uskutoční elektronicky.

### 16. Vyhodnocovanie ponúk

16.1 Ak obstarávateľovi boli predložené aspoň tri rôzne cenové ponuky, obstarávateľ

16.1.1 po otvorení ponúk uskutoční posúdenie existencie konfliktu záujmov u všetkých uchádzačov

16.1.2 vyhodnotí splnenie požiadaviek na predmet zákazky a splnenie podmienok účasti (ak relevantné) po vyhodnotení ponúk na základe kritériá/kritérií na vyhodnotenie ponúk, a to iba v prípade potenciálneho dodávateľa, ktorý sa umiestnil na prvom mieste v poradí.

16.2 Ak z predložených dokladov uchádzača nemožno posúdiť ich platnosť, splnenie podmienok účasti alebo splnenie požiadaviek na predmet zákazky, obstarávateľ písomne požiada uvhádzača o vysvetlenie alebo doplnenie dokladov v lehote **minimálne 5 pracovných dní.** Ak vysvetlenie/doplnenie požiadaný uchádzač v stanovenej lehote nedoručí alebo, ak aj napriek predloženému vysvetleniu ponuky podľa záverov obstarávateľa naďalej nespĺňa podmienky účasti alebo požiadavky na predmet zákazky, obstarávateľ jeho ponuku vylúči a vyhodnotí splnenie podmienok účasti a požiadaviek na predmet zákazky u ďalšieho potenciálneho dodávateľa v poradí.

### 17. Zrušenie zadávania zákazky

* 1. Obstarávateľ zruší použitý postup zadávania zákazky a vyhlási opakované obstarávanie na ten istý predmet zákazky, ak:
     1. sa zmenili okolnosti, za ktorých sa vyhlásilo obstarávanie a ktoré vznikli z dôvodu zásahu tzv. „vis maior“ (tieto okolnosti je obstarávateľ povinný uviesť a odôvodniť zrušenie postupu zadávania zákazky). Medzi tieto okolnosti patrí aj situácia, ak cena víťazného potenciálneho dodávateľa uchádzača presiahne maximálne finančné zdroje obstarávateľa);
     2. ak ani po opakovanom obstarávaní podľa čl. 9 Usmernenia nebola obstarávateľovi predložená ani jedna ponuka, a obstarávateľ nepostupuje priamym rokovacím konaním podľa čl. 10 Usmernenia;
     3. dôjde k inej zmene zmluvy s dodávateľom ako v prípadoch podľa čl. 16 ods. 1 Usmernenia;
     4. tak ustanovuje Usmernenie.

### 18. Informácia o výsledku vyhodnotenia ponúk

* 1. Obstarávateľ po vyhodnotení ponúk bezodkladne písomne oznámi všetkým uchádzačom, ktorých ponuky sa vyhodnocovali, výsledok vyhodnotenia ponúk a v IS Josephine zverejní Záznam z vyhodnotenia zákazky, ktorého vzor je uvedený v prílohe č. 5 týchto súťažných podkladov a Oznámenie o výsledku obstarávania, ktorého vzor tvorí prílohu č. 4 týchto súťažných podkladov.

### 19. Uzavretie zmluvy

1. Úspešný uchádzač je povinný poskytnúť obstarávateľovi riadnu súčinnosť potrebnú na uzavretie zmluvy.
2. Víťazný uchádzač bude vyzvaný na doloženie údaje o všetkých známych subdodávateľoch; údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia, ak ide o subdodávateľa, ktorý má povinnosť zápisu do registra partnerov verejného sektora.
3. Víťazný uchádzač bude vyzvaný na preukázanie platného zápisu v registri partnerov verejného sektora, ak mu z povahy obstarávania vyplýva uvedená povinnosť a ak nebolo možné overiť túto skutočnosť z verejného registra.
4. Obstarávateľ nesmie uzavrieť zmluvu s uchádzačom, ktorý má povinnosť zapisovať sa do registra partnerov verejného sektora a nie je zapísaný v registri partnerov verejného sektora alebo ktorého subdodávatelia, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora.

## Časť B.

## PODMIENKY ÚČASTI

### Osobné postavenie

Tohto obstarávania sa môže zúčastniť len ten, kto spĺňa tieto podmienky účasti týkajúce sa osobného postavenia, a to:

|  |  |  |  |
| --- | --- | --- | --- |
|  | Znenie | Doklad | Predloženie v ponuke |
| A | je oprávnený dodávať tovar, ktorý je predmetom zákazky | Výpis z ORSR/ŽRSR | Uchádzač doklady v ponuke predkladá.  V súlade s čl. 7 ods. 2 písm. g) usmernenia ak obstarávateľ uvedené nevyžaduje od potenciálnych dodávateľov, ich oprávnenie realizovať predmet zákazky a rovnako a že nemajú uložený zákaz účasti vo verejnom obstarávaní, je povinný overiť v procese vyhodnotenia cenových ponúk a poskytovateľ pri výkone kontroly obstarávania |
| B | Nemajú uložený zákaz účasti vo verejnom obstarávaní | Výpis z Registra osôb so zákazom vedeným ÚVO | Uchádzač doklady v ponuke predkladá.  V súlade s čl. 7 ods. 2 písm. g) usmernenia ak obstarávateľ uvedené nevyžaduje od potenciálnych dodávateľov, ich oprávnenie realizovať predmet zákazky a rovnako a že nemajú uložený zákaz účasti vo verejnom obstarávaní, je povinný overiť v procese vyhodnotenia cenových ponúk a poskytovateľ pri výkone kontroly obstarávania |

### Finančné a ekonomické postavenie

Nepožaduje sa.

### Technická spôsobilosť

Nepožaduje sa.

### Všeobecne k preukazovaniu podmienok účasti

* 1. Uchádzač, ktorého tvorí skupina dodávateľov, preukazuje splnenie podmienok účasti týkajúcich sa osobného postavenia za každého člena skupiny osobitne. Splnenie podmienky účasti týkajúcej sa oprávnenia dodávať tovar, ktorý tvorí predmet zákazky, preukazuje člen skupiny len vo vzťahu k tej časti predmetu zákazky, ktorú má zabezpečiť.

## Časť C.

## KRITÉRIÁ NA VYHODNOTENIE PONÚK

* 1. Kritérium na vyhodnotenie ponúk je rovnaké, a to **najnižšia cena bez DPH**.
  2. Kritérium najnižšia cena vyjadruje celkové vstupné jednorazové náklady obstarávateľa na nadobudnutie celého predmetu vrátane dodania všetkých súvisiacich služieb uvedených v týchto súťažných podkladoch a ich prílohách.
  3. Súčasťou ponukovej ceny sú aj náklady na dodanie zariadenia na miesto realizácie (Niklová 55, Sereď), osadenie zariadenia, t.j. jeho umiestnenie a upevnenie, zapojenie zariadenia do existujúcich rozvodov médií obstarávateľa, nastavenie zariadenia a test funkčnosti, zaškolenie obsluhy v rozsahu min. 16 hod. a poskytnutie záruky min. 24 mesiacov odo dňa dodania predmetu zákazky.
  4. ***Rozhodné kritérium v prípade rovnosti ponúk***

Ak sa po vyhodnotení ponúk na základe kritérií na vyhodnotenie ponúk na prvom mieste umiestnia viacerí uchádzači, obstarávateľ určuje ako prvé rozhodné kritérium medzi týmito uchádzačmi cenu za rezačku 3600 kg/hod s prísl. – ponuka nižšou čiastkovou cenou bude vyhodnotená ako úspešná. Ak by ani po uplatnení prvého rozhodného kritéria nebolo obstarávateľ určuje ako druhé rozhodné kritérium medzi týmito uchádzačmi cenu za rezačku 1200 kg/hod s prísl. – ponuka nižšou čiastkovou cenou bude vyhodnotená ako úspešná.